Lars Berger

Lars Berger (født 1979) er en norsk tidligere skiskytter og langrennsløper. Han satset primært på skiskyting, men hadde også svært gode resultater fra fristilsløp i langrenn, blant annet NM-gull på 30 km, VM-gull på 15 km, samt VM-gull og OL-sølv på stafett. I 2014 tok han VM-gull 15 km i langrenn i militært VM i Sodankylä, Finland. Han representerte Dombås IL i skiskyting og Byåsen IL i langrenn. Han er bror til skiskytteren Tora Berger.

Berger er den eneste aktive skiskytteren som har vunnet en VM-tittel i langrenn. 10. mars 2007 ble han tildelt Egebergs Ærespris for sine prestasjoner i skiskyting og langrenn.Egebergs Ærespris tildeles Lars Berger , Norges Idrettsforbund og Olympiske Komité 2.3.2007

Han vant syv individuelle renn i verdenscupen, tre av dem i sesongen 2003/04, to i sesongen 2008/09, på sprintene i Hochfilzen og Vancouver. I Hochfilzen skjøt han to fulle hus, for første gang som seniorutøver, og vant løpet med over et halvt minutt foran Alexander Os og Dmitrij Jarosjenko. Verdenscupseieren i sesongen 2010/11 kom på 10 km sprint i Ruhpolding den 14. januar 2011. VM i Nove Mesto 2013 gikk uten at Berger sto på deltakerlista, men på NM-sprinten, 10 km på Dombås i 2013, tok han et overraskende gull.

Berger deltok i sine første olympiske vinterleker i Vinter-OL 2010 i Vancouver. Her var han tatt ut både i skiskyting og langrenn. I skiskytingens sprint kom han på 46.-plass, og i den påfølgende jaktstarten gikk han seg opp til 23.-plass. Lars Berger gikk den tredje etappen i 4 × 10 km stafett i langrenn og vant sølv med det norske laget. I tillegg til Berger bestod stafettlaget av Martin Johnsrud Sundby (1. etappe), Odd-Bjørn Hjelmeset (2. etappe) og Petter Northug (4. etappe).

Berger la opp i 2015 på grunn av vedvarende kneproblemer og begynte i stedet som landslagstrener for syns- og bevegelseshemmede i skiskyting og langrenn.

 Verdenscupseire 

 Nr. Dato Sted Distanse 1.     Hochfilzen     Sprint 2.           Lake Placid    Sprint 3.         Holmenkollen   Sprint 4.     Hochfilzen     Sprint 5.        Vancouver      Sprint 6.      Ruhpolding     Sprint 7.     Hochfilzen     Sprint

 Meritter som skiskytter 
 VM 2009: Gull på 4 × 7,5 km stafett
 VM 2009: Sølv på 10 km sprint
 VM 2007: Sølv på 4 × 7,5 km stafett
 VM 2004: Sølv på 15 km fellesstart, sølv på 4 × 7,5 km stafett
 NM 2013: Gull på 10 km
 NM 2004: Gull på 10 km og jaktstart
 NM 2003: Gull på 20 km

 Meritter som langrennsløper 
 OL 2010: Sølv på 4 × 10 km stafett
 VM 2007: Gull på 15 km fri teknikk og 4 × 10 km stafett
 VM 2005: Gull på stafett, 4.-plass på 15 km fri teknikk
 NM 2003: Gull på 30 km

 Referanser 

 Eksterne lenker 




Kategori:Norske skiskyttere
Kategori:Norske langrennsløpere
Kategori:Verdensmestere i skiskyting
Kategori:Verdensmestere i langrenn
Kategori:Olympiske sølvmedaljevinnere for Norge
Kategori:Vinnere av Egebergs Ærespris
Kategori:Norgesmestere i skiskyting
Kategori:Deltakere under Ski-VM 2005
Kategori:Deltakere under Ski-VM 2007
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Skiskyttere under Vinter-OL 2010
Kategori:Norgesmestere i langrenn
Kategori:Mesternes Mester-deltakere
Kategori:Personer fra Levanger kommune
Kategori:Personer fra Lesja kommune
Kategori:Kongepokalvinnere i skiskyting
Kategori:Olympiske medaljevinnere i langrenn
Kategori:Deltakere for Norge under VM i skiskyting 2004
Kategori:Deltakere for Norge under VM i skiskyting 2005
Kategori:Deltakere for Norge under VM i skiskyting 2006
Kategori:Deltakere for Norge under VM i skiskyting 2007
Kategori:Deltakere for Norge under VM i skiskyting 2009
Kategori:Deltakere for Norge under VM i skiskyting 2011
Kategori:Deltakere for Norge under VM i skiskyting 2012